title: Sklep Sveta z dne 11. aprila 2016 o imenovanju članov in nadomestnih članov Svetovalnega odbora za varnost in zdravje pri delu za Grčijo, Madžarsko in Švedsko

text:
               13.4.2016

               SL

               Uradni list Evropske unije

               C 130/3

         SKLEP SVETA
   z dne 11. aprila 2016
   o imenovanju članov in nadomestnih članov Svetovalnega odbora za varnost in zdravje pri delu za Grčijo, Madžarsko in Švedsko
   (2016/C 130/02)
   SVET EVOPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Sklepa Sveta z dne 22. julija 2003 o ustanovitvi Svetovalnega odbora za varnost in zdravje pri delu (1) in zlasti člena 3 Sklepa,
   ob upoštevanju seznama kandidatov, ki so ga Svetu predložile vlade držav članic,
   ob upoštevanju naslednjega:

               (1)

               Svet je s Sklepom z dne 24. februarja 2016 (2) imenoval člane in nadomestne člane Svetovalnega odbora za varnost in zdravje pri delu za obdobje od 29. februarja 2016 do 28. februarja 2019.

               (2)

               Grška, madžarska in švedska vlada so predlagale dodatne kandidate za več prostih mest, ki jih je treba zapolniti –

         SPREJEL NASLEDNJI SKLEP:
   Člen 1
   Za člane in nadomestne člane Svetovalnega odbora za varnost in zdravje pri delu za obdobje do 28. februarja 2019 se imenujejo:
   I.   PREDSTAVNIKI VLAD

               Država

               Član

               Nadomestni član

               Grčija

               Ioannis KONSTANTAKOPOULOS

               Aggeliki MIROU
               Georgios GOURZOULIDIS

               Švedska

               Erna ZELMIN-EKENHEM

               Boel CALLERMO
               Anne-Sofie DALENG

   II.   PREDSTAVNIKI SINDIKATOV

               Država

               Član

               Nadomestni član

               Grčija

               Ioannis ADAMAKIS

               Andreas STOIMENIDIS
               Aleksandros KOMINIS

               Madžarska

               Károly GYÖRGY

               Švedska

               Christina JÄRNSTEDT

               Karin FRISTEDT
               Elise-Marie DONOVAN

   III.   PREDSTAVNIKI DELODAJALCEV

               Država

               Član

               Nadomestni član

               Grčija

               Hristos KAVALOPOULOS

               Anastasia AVLONITOU
               Antonios MEGOULIS

               Madžarska

               Ágnes BODNÁR

               Melinda GÁL PARRAGHNÉ

               Švedska

               Bodil MELLBLOM

               Ned CARTER
               Cecilia ANDERSSON

         Člen 2
   Svet bo pozneje imenoval še člane in nadomestne člane, ki še niso bili predlagani.
   Člen 3
   Ta sklep začne veljati na dan sprejetja.

      V Luxembourgu, 11. aprila 2016

            Za Svet

            Predsednik

         M.H.P. VAN DAM

      (1)  UL C 218, 13.9.2003, str. 1.

      (2)  Sklep Sveta z dne 24. februarja 2016 o imenovanju članov in nadomestnih članov Svetovalnega odbora za varnost in zdravje pri delu (UL C 79, 1.3.2016, str. 1).


title: Sklep Sveta 2004/843/SVZP z dne 26. julija 2004 o sklenitvi Sporazuma med Evropsko unijo in Kraljevino Norveško o varnostnih postopkih za izmenjavo zaupnih informacij

text:
               9.12.2004

               SL

               Uradni list Evropske unije

               L 362/28

         SKLEP SVETA 2004/843/SVZP
   z dne 26. julija 2004
   o sklenitvi Sporazuma med Evropsko unijo in Kraljevino Norveško o varnostnih postopkih za izmenjavo zaupnih informacij
   SVET EVROPSKE UNIJE JE –
   ob upoštevanju Pogodbe o Evropski uniji in zlasti členov 24 in 38 Pogodbe,
   ob upoštevanju priporočila predsedstva,
   ob upoštevanju naslednjega:

               (1)

               Na svoji seji 27. in 28. novembra 2003 je Svet sklenil pooblastiti predsedstvo, ki mu pomaga generalni sekretar/visoki predstavnik, za začetek pogajanj v skladu s členoma 24 in 38 Pogodbe o Evropski uniji z nekaterimi tretjimi državami, da bi Evropska unija z njimi sklenila Sporazume o varnostnih postopkih za izmenjavo zaupnih informacij.

               (2)

               Na podlagi tega pooblastila za začetek pogajanj je predsedstvo ob pomoči generalnega sekretarja/visokega predstavnika s pogajanji doseglo sporazum s Kraljevino Norveško o varnostnih postopkih za izmenjavo zaupnih informacij.

               (3)

               Ta sporazum je treba odobriti –

         SKLENIL:
   Člen 1
   Sporazum med Evropsko unijo in Kraljevino Norveško o varnostnih postopkih za izmenjavo zaupnih informacij se odobri v imenu Evropske unije.
   Besedilo Sporazuma je priloženo k temu sklepu.
   Člen 2
   Predsednik Sveta se pooblasti, da imenuje osebo, pooblaščeno za podpis Sporazuma, ki zavezuje Evropsko unijo.
   Člen 3
   Ta sklep začne učinkovati na dan sprejetja.
   Člen 4
   Ta sklep se objavi v Uradnem listu Evropske unije.

      V Bruslju, 26. julija 2004

            Za Svet

            Predsednik

         B. R. BOT

   SPORAZUM
   med Evropsko Unijo in Kraljevino Norveško o varnostnih postopkih za izmenjavo zaupnih informacij
   KRALJEVINA NORVEŠKA
   na eni strani in
   EVROPSKA UNIJA,
   v nadaljnjem besedilu „EU“, ki jo zastopa predsedstvo Sveta Evropske unije,
   na drugi strani,
   v nadaljevanju „pogodbenici“, STA SE

         DOGOVORILI O NASLEDNJEM:
   Člen 1
   Za izpolnitev ciljev krepitve varnosti pogodbenic v vseh njenih oblikah se ta sporazum uporablja za zaupne informacije ali gradivo v kateri koli obliki, ki jih posreduje ena od pogodbenic ali ki jih pogodbenici izmenjata.
   Člen 2
   Za namene tega sporazuma zaupne informacije pomenijo vse informacije (torej vsako vedenje, ki se lahko sporoča v kateri koli obliki) ali gradivo, za katere je določeno, da se morajo zaščititi pred neupravičenim razkritjem in ki so bili kot taki označeni v varnostni razvrstitvi (v nadaljevanju: „zaupne informacije“).
   Člen 3
   Za namene tega sporazuma EU pomeni Svet Evropske unije (v nadaljevanju „Svet“), generalnega sekretarja/visokega predstavnika in Generalni sekretariat Sveta ter Komisijo Evropskih skupnosti (v nadaljevanju „Evropska komisija“).
   Člen 4
   Vsaka pogodbenica:

               (a)

               ščiti in varuje zaupne informacije, za katere se uporablja ta sporazum, ki jih posreduje druga pogodbenica, ali ki sta si jih pogodbenici izmenjali;

               (b)

               zagotavlja, da zaupne informacije, za katere se uporablja ta sporazum, ki so bile posredovane ali izmenjane, obdržijo varnostno razvrstitev, ki jo je določila pogodbenica, ki jih posreduje. Pogodbenica-prejemnica zaupne informacije ščiti in varuje v skladu z lastnimi varnostnimi predpisi o informacijah in gradivu z enakovredno varnostno razvrstitvijo, kakor je to določeno v varnostnih dogovorih, ki se oblikujejo v skladu s členoma 11 in 12;

               (c)

               ne uporablja informacij, za katere se uporablja ta sporazum, za drugačne namene od tistih, ki jih je določil organ izvora in tistih, za katere so bile te dane na voljo ali izmenjane;

               (d)

               brez privolitve organa izvora zaupnih informacij, za katere se uporablja ta sporazum, ne razkrije tretjim stranem ali institucijam EU ali subjektom, ki niso navedeni v členu 3.

         Člen 5
   1.   Zaupne informacije lahko ena od pogodbenic („pogodbenica-pošiljateljica“) razkrije ali posreduje drugi pogodbenici („pogodbenici-prejemnici“) v skladu z načelom nadzora s strani organa izvora.
   2.   Glede posredovanja zaupnih informacij prejemnikom, ki niso ena izmed pogodbenic tega sporazuma, pogodbenica-prejemnica odločitev o razkritju ali posredovanju zaupnih informacij sprejme po privolitvi pogodbenice-pošiljateljice v skladu z načelom nadzora s strani organa izvora, kakor je opredeljeno v njenih varnostnih predpisih.
   3.   Pri izvajanju odstavkov 1 in 2 zgoraj ni mogoče generično posredovanje informacij, razen če se pogodbenici ne dogovorita drugače in določita ustrezne postopke v zvezi z nekaterimi kategorijami informacij, ki so pomembne za potrebe njunega delovanja.
   Člen 6
   Vsaka od pogodbenic in vsak od subjektov pogodbenic, ki so navedeni v členu 3, ima varnostno organizacijo in varnostne programe, ki temeljijo na takih temeljnih načelih in minimalnih varnostnih standardih, uvedenih v varnostne sisteme pogodbenic, oblikovane na podlagi členov 11 in 12, da zagotavljajo uporabo enakovredne ravni varnostne zaščite za zaupne informacije, za katere se uporablja ta sporazum.
   Člen 7
   1.   Pogodbenici zagotovita, da se vse osebe, ki pri opravljanju svojih uradnih dolžnosti potrebujejo dostop ali katerih dolžnosti oz. funkcije jim lahko omogočijo dostop do zaupnih informacij, ki so bile dane na voljo ali izmenjane v skladu z določbami tega sporazuma, ustrezno varnostno preverijo preden dobijo dostop do takih informacij.
   2.   Postopki varnostnega preverjanja se določijo z namenom, da se ugotovi, ali se neki osebi ob upoštevanju njene lojalnosti, vrednosti zaupanja in zanesljivosti lahko dovoli dostop do zaupnih informacij.
   Člen 8
   Pogodbenici si v zvezi z varnostjo zaupnih informacij, za katere se uporablja ta sporazum, in z zadevami skupnega varnostnega interesa nudita medsebojno pomoč. Organi, opredeljeni v členu 11, izvajajo vzajemna varnostna posvetovanja in nadzor, da bi ocenili učinkovitost varnostnih dogovorov, za katere so odgovorni in ki se oblikujejo v skladu s členoma 11 in 12.
   Člen 9
   1.   Za namene tega sporazuma se:

               (a)

               glede EU:
               Vso pošto pošlje Svetu na naslednji naslov:

                           Council of the European Union

                           Chief Registry Officer

                           Rue de la Loi/Wetstraat 175

                           B-1048 Brussels.

                     Vodja glavne pisarne Sveta ob upoštevanju odstavka 2 vso pošto posreduje državam članicam in Evropski komisiji.

               (b)

               glede Kraljevine Norveške:
               Vso pošto se naslovi na vodjo glavne pisarne Ministrstva za zunanje zadeve Norveške in pošlje preko Misije Norveške pri Evropski uniji na naslednji naslov:

                           Mission of Norway to the European Union

                           Registry Officer

                           Rue Archimède/Archimedesstraat 17

                           B-1000 Brussels.

         2.   Izjemoma se pošta pogodbenice, ki je dostopna samo nekaterim pristojnim uradnikom, organom ali službam te pogodbenice, iz operativnih razlogov lahko naslovi in je dostopna samo nekaterim pristojnim uradnikom, organom ali službam druge pogodbenice, ki so posebej določeni kot prejemniki, ob upoštevanju njihovih pristojnosti in v skladu z načelom potrebe vedenja. V zvezi z Evropsko unijo se ta pošta pošilja preko vodje glavne pisarne Sveta.
   Člen 10
   Izvajanje tega sporazuma nadzorujejo norveško Ministrstvo za obrambo in generalna sekretarja Sveta in Evropske komisije.
   Člen 11
   Za izvajanje tega sporazuma:

               1.

               Norveška Služba za državno varnost, ki deluje v imenu norveške vlade ter pod njenim nadzorom je odgovorno za oblikovanje varnostnih dogovorov o zaščiti in varovanju zaupnih informacij, ki so bile v skladu s tem sporazumom posredovane Kraljevini Norveški.

               2.

               Generalni sekretariat Varnostnega urada Sveta pod vodstvom in v imenu generalnega sekretarja Sveta, ki deluje v imenu in pod nadzorom Sveta, je odgovoren za oblikovanje varnostnih dogovorov o zaščiti in varovanju zaupnih informacij, ki so bile v skladu s tem sporazumom posredovane EU.

               3.

               Varnostni direktorat Evropske komisije, ki deluje v imenu in pod nadzorom Evropske komisije, je odgovoren za oblikovanje varnostnih dogovorov o zaščiti zaupnih informacij, ki so bile v skladu s tem sporazumom posredovane ali izmenjane znotraj Evropske komisije in njenih prostorov.

         Člen 12
   Varnostni dogovori, oblikovani v skladu s členom 11 sporazumno med tremi zadevnimi uradi, določijo standarde vzajemne varnostne zaščite za zaupne informacije, za katere se uporablja ta sporazum. Na strani EU mora te standarde odobriti Varnostni odbor Sveta.
   Člen 13
   Organi, opredeljeni v členu 11, določijo postopke, ki se uporabijo v primerih dokazanega ali domnevnega ogrožanja statusa zaupnih informacij, za katere se uporablja ta sporazum.
   Člen 14
   Pred posredovanjem zaupnih informacij, za katere se uporablja ta sporazum, med pogodbenicama morajo odgovorni varnostni organi, opredeljeni v členu 11, soglašati, da je pogodbenica-prejemnica sposobna ščititi in varovati informacije, za katere se uporablja ta sporazum, na način, ki je skladen z dogovori, oblikovanimi v skladu s členoma 11 in 12.
   Člen 15
   Ta sporazum pogodbenicam ne preprečuje sklenitve drugih sporazumov o posredovanju ali izmenjavi zaupnih informacij, za katere se uporablja ta sporazum, pod pogojem da ti sporazumi niso v nasprotju z določbami tega sporazuma.
   Člen 16
   Vse razlike med EU in Kraljevino Norveško, ki izhajajo iz razlage ali izvajanja tega sporazuma, se urejajo s pogajanji med pogodbenicama.
   Člen 17
   1.   Ta sporazum začne veljati prvi dan prvega meseca po tem, ko sta pogodbenici druga drugo uradno obvestili o zaključku ustreznih notranjih postopkov.
   2.   Ta sporazum se lahko zaradi sprejema morebitnih sprememb na predlog ene ali druge pogodbenice ponovno preuči.
   3.   Spremembe tega sporazuma se sprejmejo z medsebojnim soglasjem pogodbenic in so sestavljene v pisni obliki. Veljati začnejo po medsebojnem uradnem obvestilu, ki ga predvideva odstavek 1.
   Člen 18
   Ta sporazum ena od pogodbenic lahko odpove s pisnim obvestilom o odpovedi, ki ga izroči drugi pogodbenici. Taka odpoved začne učinkovati šest mesecev po prejemu tega obvestila s strani druge pogodbenice, vendar ne vpliva na že sklenjene obveznosti v skladu z določbami tega sporazuma. Predvsem vse zaupne informacije, ki so bile posredovane ali izmenjane v skladu s tem sporazumom, ostajajo še naprej zaščitene v skladu z določbami, navedenimi v Sporazumu.

      V POTRDITEV TEGA so spodaj podpisani pravilno pooblaščeni predstavniki podpisali ta sporazum.
      Sestavljeno v Bruslju, dne 22. novembra 2004, v dveh kopijah v angleškem jeziku.

            Za Kraljevino Norveško

            Za Evropsko unijo


title: Sklep Sveta 2005/444/SZVP z dne 13. junija 2005 o izvajanju Skupnega stališča 2004/161/SZVP o podaljšanju omejevalnih ukrepov proti Zimbabveju

text:
               16.6.2005

               SL

               Uradni list Evropske unije

               L 153/37

      SKLEP SVETA 2005/444/SZVP
   z dne 13. junija 2005
   o izvajanju Skupnega stališča 2004/161/SZVP o podaljšanju omejevalnih ukrepov proti Zimbabveju
   SVET EVROPSKE UNIJE JE –
   ob upoštevanju Skupnega stališča 2004/161/SZVP (1) in zlasti člena 6 Skupnega stališča v povezavi s členom 23(2) Pogodbe o Evropski uniji,
   ob upoštevanju naslednjega:

               (1)

               Svet je s Skupnim stališčem 2004/161/SZVP med drugim sprejel ukrepe za preprečevanje vstopa na ali tranzita čez ozemlja držav članic tistim posameznikom, ki sodelujejo v dejavnostih, ki resno spodkopavajo demokracijo, spoštovanje človekovih pravic in pravno državo v Zimbabveju, ter za zamrznitev njihovih sredstev in gospodarskih virov.

               (2)

               Svet je 21. februarja 2005 sprejel Skupno stališče 2005/146/SZVP (2) o podaljšanju Skupnega stališča 2004/161/SZVP.

               (3)

               Seznam oseb, za katere veljajo omejevalni ukrepi, ki je priložen Skupnemu stališču 2004/161/SZVP, je zaradi reorganizacije vlade v Zimbabveju treba posodobiti –

         SKLENIL:
   Člen 1
   Priloga k Skupnemu stališču 2004/161/SZVP se nadomesti s Prilogo k temu sklepu.
   Člen 2
   Ta sklep začne veljati na dan sprejetja.
   Člen 3
   Ta sklep se objavi v Uradnem listu Evropske unije.

      V Luxembourgu, 13. junija 2005

            Za Svet

            Predsednik

         J. ASSELBORN

      (1)  UL L 50, 20.2.2004, str. 66.

      (2)  UL L 49, 22.2.2005, str. 30.

      PRILOGA
      Seznam oseb iz členov 4 in 5

                  1.

                  Mugabe, Robert Gabriel

                  predsednik, rojen 21.2.1924

                  2.

                  Bonyongwe, Happyton

                  generalni direktor Centralne obveščevalne organizacije, rojen 6.11.1960

                  3.

                  Buka (alias Bhuka), Flora

                  ministrica za posebne zadeve, pristojna za programe za podeželje in ponovno poselitev podeželja (nekdanja državna sekretarka v uradu podpredsednika in nekdanja državna sekretarka za program zemljiške reforme v uradu predsednika), rojena 25.2.1968

                  4.

                  Chapfika, David

                  namestnik ministra za finance (nekdanji namestnik ministra za finance in gospodarski razvoj), rojen 7.4.1957

                  5.

                  Charamba, George

                  stalni sekretar na oddelku za informiranje in odnose z javnostmi, rojen 4.4.1963

                  6.

                  Charumbira, Fortune Zefanaya

                  nekdanja namestnica ministra za lokalno upravo, javna dela in nacionalno stanovanjsko oskrbo, rojena 10.6.1962

                  7.

                  Chigudu, Tinaye

                  guverner province: Manicaland

                  8.

                  Chigwedere, Aeneas Soko

                  minister za šolstvo, šport in kulturo, rojen 25.11.1939

                  9.

                  Chihota, Phineas

                  namestnik ministra za industrijo in mednarodno trgovino

                  10.

                  Chihuri, Augustine

                  vodja policije, rojen 10.3.1953

                  11.

                  Chimbudzi, Alice

                  članica odbora v politbiroju ZANU (PF)

                  12.

                  Chimutengwende, Chen

                  državni sekretar za javne in vzajemne zadeve (nekdanji minister za pošto in telekomunikacije), rojen 28.8.1943

                  13.

                  Chinamasa, Patrick Anthony

                  minister za pravosodje, pravne in parlamentarne zadeve, rojen 25.1.1947

                  14.

                  Chindori-Chininga, Edward Takaruza

                  nekdanji minister za rudarstvo in razvoj rudarstva, rojen 14.3.1955

                  15.

                  Chipanga, Tongesai Shadreck

                  nekdanji namestnik ministra za notranje zadeve, rojen 10.10.1946

                  16.

                  Chitepo, Victoria

                  članica odbora v politbiroju ZANU (PF), rojena 27.3.1928

                  17.

                  Chiwenga, Constantine

                  poveljnik obrambnih sil Zimbabveja, general (nekdanji poveljnik vojske, generalpodpolkovnik), rojen 25.8.1956

                  18.

                  Chiweshe, George

                  predsednik ZEC (sodnik Vrhovnega sodišča in predsednik kontroverznega odbora za razmejitev), rojen 4.6.1953

                  19.

                  Chiwewe, Willard

                  guverner province: Masvingo (nekdanji prvi sekretar, pristojen za posebne zadeve v uradu predsednika), rojen 19.3.1949

                  20.

                  Chombo, Ignatius Morgan Chininya

                  minister za lokalno upravo, javna dela in nacionalno stanovanjsko oskrbo, rojen 1.8.1952

                  21.

                  Dabengwa, Dumiso

                  visoki član odbora v politbiroju ZANU (PF), rojen leta 1939

                  22.

                  Damasane, Abigail

                  namestnica ministra za ženske zadeve, enako obravnavo spolov in razvoj skupnosti

                  23.

                  Goche, Nicholas Tasunungurwa

                  minister za javne službe, delo in socialno skrbstvo (nekdanji državni sekretar za nacionalno varnost v uradu predsednika), rojen 1.8.1946

                  24.

                  Gombe, G

                  predsednik, nadzorna volilna komisija

                  25.

                  Gula-Ndebele, Sobuza

                  nekdanji predsednik nadzorne volilne komisije

                  26.

                  Gumbo, Rugare Eleck Ngidi

                  minister za gospodarski razvoj (nekdanji državni sekretar za državna podjetja in poldržavne ustanove v uradu predsednika), rojen 8.3.1940

                  27.

                  Hove, Richard

                  sekretar za gospodarske zadeve v politbiroju ZANU (PF), rojen 1935

                  28.

                  Hungwe, Josaya (alias Josiah) Dunira

                  nekdanji guverner province: Masvingo, rojen 7.11.1935

                  29.

                  Jokonya, Tichaona

                  minister za informiranje in odnose z javnostmi, rojen 27.12.1938

                  30.

                  Kangai, Kumbirai

                  član odbora v politbiroju ZANU (PF), rojen 17.2.1938

                  31.

                  Karimanzira, David Ishemunyoro Godi

                  guverner province: Harare in sekretar za finance v politbiroju ZANU (PF), rojen 25.5.1947

                  32.

                  Kasukuwere, Saviour

                  namestnik ministra za razvoj mladine in ustvarjanje delovnih mest ter namestnik sekretarja za mladino v politbiroju ZANU (PF), rojen 23.10.1970

                  33.

                  Kaukonde, Ray

                  guverner province: Mashonaland East, rojen 4.3.1963

                  34.

                  Kuruneri, Christopher Tichaona

                  nekdanji minister za finance in gospodarski razvoj, rojen 4.4.1949 op.: trenutno v preiskovalnem zaporu

                  35.

                  Langa, Andrew

                  namestnik ministra za okolje in turizem ter nekdanji namestnik ministra za promet in komunikacije

                  36.

                  Lesabe, Thenjiwe V.

                  sekretarka za ženske zadeve v politbiroju ZANU (PF), rojena 1933

                  37.

                  Machaya, Jason (alias Jaison) Max Kokerai

                  nekdanji namestnik ministra za rudarstvo in razvoj rudarstva, rojen 13.6.1952

                  38.

                  Made, Joseph Mtakwese

                  minister za kmetijstvo in razvoj podeželja (nekdanji minister za podeželje, kmetijstvo in ponovno poselitev podeželja), rojen 21.11.1954

                  39.

                  Madzongwe, Edna (alias Edina)

                  namestnica sekretarja za proizvodnjo in delo v politbiroju ZANU (PF), rojena 11.7.1943

                  40.

                  Mahofa, Shuvai Ben

                  nekdanja namestnica ministra za razvoj mladine, enako obravnavo spolov in ustvarjanje delovnih mest, rojena 4.4.1941

                  41.

                  Mahoso, Tafataona

                  predsednik, komisija za obveščanje medijev

                  42.

                  Makoni, Simbarashe

                  namestnik generalnega sekretarja za gospodarske zadeve v politbiroju ZANU (PF) (nekdanji minister za finance), rojen 22.3.1950

                  43.

                  Malinga, Joshua

                  namestnik sekretarja za invalide in zapostavljene osebe v politbiroju ZANU (PF), rojen 28.4.1944

                  44.

                  Mangwana, Paul Munyaradzi

                  državni sekretar (nekdanji minister za javne službe, delo in socialno skrbstvo), rojen 10.8.1961

                  45.

                  Manyika, Elliot Tapfumanei

                  minister brez listnice (nekdanji minister za razvoj mladine, enako obravnavo spolov in ustvarjanje delovnih mest), rojen 30.7.1955

                  46.

                  Manyonda, Kenneth Vhundukai

                  nekdanji namestnik ministra za industrijo in mednarodno trgovino, rojen 10.8.1934

                  47.

                  Marumahoko, Rueben

                  namestnik ministra za notranje zadeve (nekdanji namestnik ministra za razvoj energije in elektrike), rojen 4.4.1948

                  48.

                  Masawi, Ephrahim Sango

                  guverner province: Mashonaland Central

                  49.

                  Masuku, Angeline

                  guvernerka province: Matabeleland South, sekretarka za invalide in zapostavljene osebe v politbiroju ZANU (PF), rojena 14.10.1936

                  50.

                  Mathema, Cain

                  guverner province: Bulawayo

                  51.

                  Mathuthu, Thokozile

                  guverner province: Matabeleland North in namestnik sekretarja za promet in socialno skrbstvo v politbiroju ZANU (PF)

                  52.

                  Matiza, Joel Biggie

                  namestnik ministra za podeželsko stanovanjsko oskrbo in socialne ugodnosti, rojen 17.8.1960

                  53.

                  Matonga, Brighton

                  namestnik ministra za informiranje in odnose z javnostmi, rojen 1969

                  54.

                  Matshalaga, Obert

                  namestnik ministra za zunanje zadeve

                  55.

                  Midzi, Amos Bernard (Mugenva)

                  minister za rudarstvo in razvoj rudarstva (nekdanji minister za razvoj energije in elektrike), rojen 4.7.1952

                  56.

                  Mnangagwa, Emmerson Dambudzo

                  minister za podeželsko stanovanjsko oskrbo in socialne ugodnosti (nekdanji tiskovni predstavnik parlamenta), rojen 15.9.1946

                  57.

                  Mohadi, Kembo Campbell Dugishi

                  minister za notranje zadeve (nekdanji namestnik ministra za lokalno upravo, javna dela in nacionalno stanovanjsko oskrbo), rojen 15.11.1949

                  58.

                  Moyo, Jonathan

                  nekdanji državni sekretar za informiranje in odnose z javnostmi v uradu predsednika, rojen 12.1.1957

                  59.

                  Moyo, July Gabarari

                  nekdanji minister za razvoj energije in elektrike (nekdanji minister za javne službe, delo in socialno skrbstvo), rojen 7.5.1950

                  60.

                  Moyo, Simon Khaya

                  namestnik sekretarja za pravne zadeve v politbiroju ZANU (PF), rojen 1945. Op.: veleposlanik v Južni Afriki

                  61.

                  Mpofu, Obert Moses

                  minister za industrijo in mednarodno trgovino (nekdanji guverner province: Matabeleland North) (namestnik sekretarja za nacionalno varnost v politbiroju ZANU (PF)), rojen 12.10.1951

                  62.

                  Msika, Joseph W.

                  podpredsednik, rojen 6.12.1923

                  63.

                  Msipa, Cephas George

                  guverner province: Midlands, rojen 7.7.1931

                  64.

                  Muchena, Olivia Nyembesi (alias Nyembezi)

                  državna sekretarka za znanost in tehnologijo v uradu predsednika (nekdanja državna sekretarka v uradu podpredsednika Msike), rojena 18.8.1946

                  65.

                  Muchinguri, Oppah Chamu Zvipange

                  ministrica za ženske zadeve, enako obravnavo spolov in razvoj skupnosti, sekretarka za enako obravnavo spolov in kulturo v politbiroju ZANU (PF), rojena 14.12.1958

                  66.

                  Mudede, Tobaiwa (Tonneth)

                  vodja glavne prijavne službe (Registrar General), rojen 22.12.1942

                  67.

                  Mudenge, Isack Stanilaus Gorerazvo

                  minister za visokošolsko izobraževanje (nekdanji minister za zunanje zadeve), rojen 17.12.1941

                  68.

                  Mugabe, Grace

                  soproga Roberta Gabriela Mugabeja, rojena 23.7.1965

                  69.

                  Mugabe, Sabina

                  visoka članica odbora v politbiroju ZANU (PF), rojena 14.10.1934

                  70.

                  Muguti, Edwin

                  namestnik ministra za zdravje in otroško skrbstvo, rojen 1965

                  71.

                  Mujuru, Joyce Teurai Ropa

                  podpredsednica (nekdanja ministrica za vodno gospodarstvo in infrastrukturni razvoj), rojena 15.4.1955

                  72.

                  Mujuru, Solomon T.R.

                  visoki član odbora v politbiroju ZANU (PF), rojen 1.5.1949

                  73.

                  Mumbengegwi, Samuel Creighton

                  nekdanji minister za industrijo in mednarodno trgovino, rojen 23.10.1942

                  74.

                  Mumbengegwi, Simbarashe

                  minister za zunanje zadeve, rojen 20.7.1945

                  75.

                  Murerwa, Herbert Muchemwa

                  minister za finance (nekdanji minister za višje in visoko šolstvo), rojen 31.7.1941

                  76.

                  Mushohwe, Christopher Chindoti

                  minister za promet in komunikacije (nekdanji namestnik ministra za promet in komunikacije), rojen 6.2.1954

                  77.

                  Mutasa, Didymus Noel Edwin

                  minister za nacionalno varnost (nekdanji minister za posebne zadeve v uradu predsednika, pristojen za protikorupcijske in protimonopolne programe in nekdanji sekretar za zunanje odnose v politbiroju ZANU (PF)), rojen 27.7.1935

                  78.

                  Mutezo, Munacho

                  minister za vodno gospodarstvo in infrastrukturni razvoj

                  79.

                  Mutinhiri, Ambros (alias Ambrose)

                  minister za razvoj mladine, enako obravnavo spolov in ustvarjanje delovnih mest, upokojeni brigadir

                  80.

                  Mutiwekuziva, Kenneth Kaparadza

                  namestnik ministra za razvoj malih in srednje velikih podjetij ter ustvarjanje delovnih mest (nekdanji namestnik ministra za razvoj malih in srednje velikih podjetij), rojen 27.5.1948

                  81.

                  Muzenda, Tsitsi V.

                  visoki član odbora v politbiroju ZANU (PF), rojen 28.10.1922

                  82.

                  Muzonzini, Elisha

                  brigadir (nekdanji generalni direktor Centralne obveščevalne organizacije), rojen 24.6.1957

                  83.

                  Ncube, Abedinico

                  namestnik ministra za javne službe, delo in socialno skrbstvo (nekdanji namestnik ministra za zunanje zadeve), rojen 13.10.1954

                  84.

                  Ndlovu, Naison K.

                  sekretar za proizvodnjo in delo v politbiroju ZANU (PF), rojen 22.10.1930

                  85.

                  Ndlovu, Richard

                  namestnik za komisariat v politbiroju ZANU (PF), rojen 26.6.1942

                  86.

                  Ndlovu, Sikhanyiso

                  namestnik sekretarja za komisariat v politbiroju ZANU (PF), rojen 20.9.1949

                  87.

                  Nguni, Sylvester

                  namestnik ministra za kmetijstvo, rojen 4.8.1955

                  88.

                  Nhema, Francis

                  minister za okolje in turizem, rojen 17.4.1959

                  89.

                  Nkomo, John Landa

                  tiskovni predstavnik parlamenta (nekdanji minister za posebne zadeve v uradu predsednika), rojen 22.8.1934

                  90.

                  Nyambuya, Michael Reuben

                  minister za razvoj energije in elektrike (nekdanji generalpodpolkovnik, guverner province: Manicaland), rojen 23.7.1955

                  91.

                  Nyanhongo, Magadzire Hubert

                  namestnik ministra za promet in komunikacije

                  92.

                  Nyathi, George

                  namestnik sekretarja za znanost in tehnologijo v politbiroju ZANU (PF)

                  93.

                  Nyoni, Sithembiso Gile Glad

                  ministrica za razvoj malih in srednje velikih podjetij ter ustvarjanje delovnih mest (nekdanja ministrica za razvoj malih in srednje velikih podjetij), rojena 20.9.1949

                  94.

                  Parirenyatwa, David Pagwese

                  minister za zdravje in otroško skrbstvo (nekdanji namestnik ministra), rojen 2.8.1950

                  95.

                  Patel, Khantibhal

                  namestnik sekretarja za finance v politbiroju ZANU (PF), rojen 28.10.1928

                  96.

                  Pote, Selina M.

                  namestnica sekretarja za enako obravnavo spolov in kulturo v politbiroju ZANU (PF)

                  97.

                  Rusere, Tino

                  namestnik ministra za rudarstvo in razvoj rudarstva (nekdanji namestnik ministra za vodno gospodarstvo in infrastrukturni razvoj), rojen 10.5.1945

                  98.

                  Sakabuya, Morris

                  namestnik ministra za lokalno upravo, javna dela in urbanistični razvoj

                  99.

                  Sakupwanya, Stanley

                  namestnik sekretarja za zdravje in otroško skrbstvo v politbiroju ZANU (PF)

                  100.

                  Samkange, Nelson Tapera Crispen

                  guverner province: Mashonaland West

                  101.

                  Sandi ali Sachi, E. (?)

                  namestnik sekretarja za ženske zadeve v politbiroju ZANU (PF)

                  102.

                  Savanhu, Tendai

                  namestnik sekretarja za promet in socialno skrbstvo ZANU (PF), rojen 21.3.1968

                  103.

                  Sekeramayi, Sydney (alias Sidney) Tigere

                  minister za obrambo, rojen 30.3.1944

                  104.

                  Sekeremayi, Lovemore

                  glavni uradnik za volitve

                  105.

                  Shamu,Webster

                  državni sekretar za izvajanje politike (nekdanji državni sekretar za izvajanje politike v uradu predsednika), rojen 6.6.1945

                  106.

                  Shamuyarira, Nathan Marwirakuwa

                  sekretar za informiranje in odnose z javnostmi v politbiroju ZANU (PF), rojen 29.9.1928

                  107.

                  Shiri, Perence

                  generalpodpolkovnik vojaškega letalstva, rojen 1.11.1955

                  108.

                  Shumba, Isaiah Masvayamwando

                  minister za šolstvo, šport in kulturo, rojen 3.1.1949

                  109.

                  Sibanda, Jabulani

                  nekdanji predsednik nacionalnega združenja vojnih veteranov, rojen 31.12.1970

                  110.

                  Sibanda, Misheck Julius Mpande

                  vodja kabineta (naslednik Charlesa Uteteja - št. 93), rojen 3.5.1949

                  111.

                  Sibanda, Phillip Valerio (alias Valentine)

                  poveljnik narodne armade Zimbabveja, generalpodpolkovnik, rojen 25.8.1956

                  112.

                  Sikosana, Absolom

                  sekretar za mladinske zadeve v politbiroju ZANU (PF)

                  113.

                  Stamps, Timothy

                  svetovalec za zdravstvene zadeve v uradu predsednika, rojen 15.10.1936

                  114.

                  Tawengwa, Solomon Chirume

                  namestnik sekretarja za finance v politbiroju ZANU (PF), rojen 15.6.1940

                  115.

                  Tungamirai, Josiah T.

                  državni sekretar za pospeševanje domorodnega prebivalstva, upokojeni generalpodpolkovnik vojaškega letalstva (nekdanji sekretar za pospeševanje domorodnega prebivalstva v politbiroju ZANU (PF)), rojen 8.10.1948

                  116.

                  Udenge, Samuel

                  namestnik ministra za gospodarski razvoj

                  117.

                  Utete, Charles

                  vodja predsedniškega odbora za preverjanje zemljiške posesti (nekdanji vodja kabineta), rojen 30.10.1938

                  118.

                  Zimonte, Paradzai

                  direktor zaporov, rojen 4.3.1947

                  119.

                  Zhuwao, Patrick

                  namestnik ministra za znanost in tehnologijo (op.: Mugabejev nečak)

                  120.

                  Zvinavashe, Vitalis

                  upokojeni general (nekdanji načelnik generalštaba), rojen 27.9.1943


title: 2010/112/CFSP: Sklep Sveta 2010/112/SZVP z dne 22. februarja 2010 o podaljšanju mandata posebnega predstavnika Evropske unije za srednjo Azijo

text:
               23.2.2010

               SL

               Uradni list Evropske unije

               L 46/27

         SKLEP SVETA 2010/112/SZVP
   z dne 22. februarja 2010
   o podaljšanju mandata posebnega predstavnika Evropske unije za srednjo Azijo
   SVET EVROPSKE UNIJE JE –
   ob upoštevanju Pogodbe o Evropski uniji in zlasti členov 28, 31(2) in 33 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 5. oktobra 2006 sprejel Sklep 2006/670/SZVP (1) o imenovanju g. Pierra MORELA za posebnega predstavnika Evropske unije (PPEU) za srednjo Azijo.

               (2)

               Svet je 16. februarja 2009 sprejel Skupni ukrep 2009/130/SZVP (2) o spremembi in podaljšanju mandata PPEU do 28. februarja 2010.

               (3)

               Mandat PPEU bi moral biti podaljšan do 31. avgusta 2010. Mandat PPEU pa lahko predčasno preneha, če tako odloči Svet na priporočilo visokega predstavnika Unije za zunanje zadeve in varnostno politiko (VP) po začetku veljavnosti sklepa o ustanovitvi Evropske službe za zunanje delovanje.

               (4)

               PPEU bo svoj mandat opravljal v razmerah, ki se lahko poslabšajo in bi lahko škodile ciljem skupne zunanje in varnostne politike iz člena 21 Pogodbe –

         SPREJEL NASLEDNJI SKLEP:
   Člen 1
   Posebni predstavnik Evropske unije
   G. Pierru MORELU se mandat posebnega predstavnika Evropske unije (PPEU) za srednjo Azijo podaljša do 31. avgusta 2010. Mandat PPEU lahko predčasno preneha, če tako odloči Svet na priporočilo VP po začetku veljavnosti sklepa o ustanovitvi Evropske službe za zunanje delovanje.
   Člen 2
   Politični cilji
   Naloge PPEU temelji na ciljih politike Unije v srednji Aziji. Ti cilji vključujejo:

               (a)

               spodbujanje dobrih in tesnih odnosov med državami srednje Azije in Unijo na podlagi skupnih vrednot in interesov, kot je določeno v ustreznih sporazumih;

               (b)

               prispevanje h krepitvi stabilnosti in sodelovanja med državami na tem območju;

               (c)

               prispevanje h krepitvi demokracije, pravne države, dobrega upravljanja ter spoštovanja človekovih pravic in temeljnih svoboščin v srednji Aziji;

               (d)

               obravnavanje ključnih groženj, zlasti specifičnih problemov z neposrednimi posledicami za Evropo;

               (e)

               povečanje učinkovitosti in prepoznavnosti Unije v regiji, tudi s tesnejšim sodelovanjem z drugimi ustreznimi partnerji in mednarodnimi organizacijami, kot je OVSE.

         Člen 3
   Naloge
   1.   Da bi dosegel politične cilje, ima PPEU naslednje naloge:

               (a)

               spodbujati splošno politično usklajevanje Unije v srednji Aziji in zagotavljati doslednost zunanjepolitičnega delovanja Unije na tem območju;

               (b)

               v imenu VP ter v skladu s svojimi nalogami skupaj s Komisijo spremljati postopek izvedbe strategije EU za novo partnerstvo s srednjo Azijo, pripravljati priporočila in redno poročati ustreznim organom Sveta;

               (c)

               pomagati Svetu pri nadaljnjem razvoju celovite politike do srednje Azije;

               (d)

               pozorno spremljati politične dogodke v srednji Aziji z razvijanjem in vzdrževanjem tesnih stikov z vladami, parlamenti, pravosodnimi organi, civilno družbo in množičnimi mediji;

               (e)

               spodbujati Kazahstan, Kirgiško republiko, Tadžikistan, Turkmenistan in Uzbekistan, da sodelujejo pri regionalnih vprašanjih skupnega interesa;

               (f)

               razvijati ustrezne stike in sodelovanje z glavnimi zainteresiranimi akterji v regiji in vsemi relevantnimi regionalnimi in mednarodnimi organizacijami, vključno s Šanghajsko organizacijo za sodelovanje (SCO), Evrazijsko gospodarsko skupnostjo (EURASEC), Konferenco za sodelovanje in za ukrepe izgradnje zaupanja v Aziji (CICA), Organizacijo na podlagi Pogodbe o kolektivni varnosti (CSTO), Programom za regionalno gospodarsko sodelovanje v srednji Aziji (CAREC) in Srednje azijskim regionalnim centrom za informacije in koordinacijo (CARICC);

               (g)

               sodelovati pri izvajanju politike in smernic EU o človekovih pravicah, zlasti v zvezi z ženskami in otroki na območjih, ki so jih prizadeli konflikti, in sicer predvsem s spremljanjem in obravnavo tozadevnega razvoja dogodkov;

               (h)

               v tesnem sodelovanju z OVSE prispevati k preprečevanju konfliktov in k iskanju rešitev, in sicer z navezovanjem stikov z oblastmi in drugimi lokalnimi akterji (nevladnimi organizacijami, političnimi strankami, manjšinami, verskimi skupinami in njihovimi vodji);

               (i)

               prispevati k oblikovanju vidikov glede zanesljivosti oskrbe z energijo in boja proti drogam v kontekstu SZVP v srednji Aziji.

         2.   PPEU podpira delo VP in ima pregled nad vsemi dejavnostmi Unije v tej regiji.
   Člen 4
   Izvajanje nalog
   1.   PPEU je odgovoren za izvajanje nalog, pri tem pa je podrejen VP.
   2.   Politični in varnostni odbor (PVO) je v prednostni povezavi s PPEU in je njegova glavna točka za stike s Svetom. PPEU v okviru svojega mandata od PVO prejema strateške usmeritve in politične nasvete brez poseganja v pristojnosti VP.
   Člen 5
   Financiranje
   1.   Referenčni finančni znesek za kritje odhodkov, povezanih z mandatom PPEU, za obdobje od 1. marca 2010 do 31. avgusta 2010 znaša 800 000 EUR.
   2.   Odhodki, ki se financirajo iz zneska, določenega v odstavku 1, so upravičeni od 1. marca 2010. Odhodki se upravljajo v skladu s postopki in pravili, ki se uporabljajo za splošni proračun Unije.
   3.   Upravljanje odhodkov se uredi s pogodbo med PPEU in Komisijo. Glede vseh odhodkov PPEU odgovarja Komisiji.
   Člen 6
   Ustanovitev in sestava ekipe
   1.   PPEU je v okviru svojih nalog in ustreznih razpoložljivih finančnih sredstev odgovoren za sestavo svoje ekipe. Ekipa vključuje strokovnjake za določena politična vprašanja, kot to zahteva mandat. PPEU nemudoma obvesti Svet in Komisijo o sestavi ekipe.
   2.   Države članice in institucije Unije lahko predlagajo začasno dodelitev svojega osebja za delo pri PPEU. Plače osebja, ki ga PPEU začasno dodeli država članica ali institucija Unije, krije zadevna država članica ali institucija Unije. PPEU se lahko dodelijo tudi strokovnjaki, ki so jih države članice začasno dodelile generalnemu sekretariatu Sveta. Člani mednarodnega pogodbenega osebja so državljani ene od držav članic.
   3.   Vse dodeljeno osebje ostane pod upravno pristojnostjo države članice ali institucije Unije, ki ga pošilja, ter opravlja svoje obveznosti in ravna v interesu mandata PPEU.
   Člen 7
   Privilegiji in imunitete PPEU in njegovega osebja
   Po potrebi se o privilegijih, imunitetah in dodatnih jamstvih, potrebnih za izpolnitev in tekoče izvajanje misije PPEU ter članov njegovega osebja, dogovor s pogodbenico gostiteljico oziroma pogodbenicami gostiteljicami. Države članice in Komisija v ta namen zagotovijo vso potrebno podporo.
   Člen 8
   Varnost tajnih podatkov EU
   PPEU in člani njegove ekipe spoštujejo načela varovanja tajnosti in minimalne standarde, določene s Sklepom Sveta 2001/264/ES z dne 19. marca 2001 o sprejetju predpisov Sveta o varovanju tajnosti (3), zlasti pri ravnanju s tajnimi podatki EU.
   Člen 9
   Dostop do informacij in logistična podpora
   1.   Države članice, Komisija in generalni sekretariat Sveta zagotovijo PPEU dostop do vseh ustreznih informacij.
   2.   Delegacije Unije in/ali države članice, kakor je ustrezno, zagotavljajo logistično podporo v regiji.
   Člen 10
   Varnost
   V skladu s politiko Unije o varnosti osebja, ki je v okviru operativnih zmogljivosti iz naslova V PEU razporejeno izven Unije, PPEU v skladu s svojimi nalogami in z varnostnimi razmerami na geografskem območju, za katerega je zadolžen, sprejme vse smiselno izvedljive ukrepe za varnost osebja pod njegovo neposredno pristojnostjo, zlasti tako da:

               (a)

               vzpostavi poseben varnostni načrt misije na podlagi navodil generalnega sekretariata Sveta, ki med drugim vključuje posebne ukrepe za fizično zaščito, organizacijsko varnost in varnost postopkov v zvezi z misijo, upravljanje varnih premikov osebja na območje misije in znotraj njega, ter načrt obvladovanja primerov ogrožanja varnosti ter načrt za ravnanje v nepredvidenih razmerah in za evakuacijo misije;

               (b)

               zagotovi, da je vse osebje, razporejeno izven Unije, zavarovano za visoko stopnjo tveganja glede na pogoje na območju misije;

               (c)

               zagotovi, da so vsi člani njegove ekipe, ki bodo razporejeni izven Unije, vključno z lokalnim osebjem, pred prihodom na območje misije ali ob prihodu opravili ustrezno varnostno usposabljanje, in sicer glede na lestvice tveganja, ki jih je za območje misije določil generalni sekretariat Sveta;

               (d)

               zagotovi, da se izvajajo vsa dogovorjena priporočila, pripravljena na podlagi rednih ocen varnosti, za VP, Svet in Komisijo pa redno pripravlja pisna poročila o njihovem izvajanju ter o drugih varnostnih vidikih v okviru vmesnih poročil in poročil o izvedbi nalog.

         Člen 11
   Poročanje
   PPEU redno pripravlja ustna in pisna poročila za VP in PVO. PPEU po potrebi poroča tudi delovnim skupinam Sveta. Redna pisna poročila se razpošiljajo prek omrežja COREU. PPEU lahko na priporočilo VP ali PVO pripravlja poročila za Svet za zunanje zadeve.
   Člen 12
   Usklajevanje
   1.   PPEU spodbuja splošno politično usklajevanje Unije. Pomaga zagotoviti, da vsi instrumenti Unije na terenu delujejo usklajeno za doseganje političnih ciljev, ki jih je določila Unije. Dejavnosti PPEU so usklajene z dejavnostmi Komisije, pa tudi z dejavnostmi PPEU za Afganistan. PPEU organizira redne informativne sestanke za misije držav članic in delegacije Unije.
   2.   PPEU na terenu vzdržuje tesne stike z vodji delegacij Unije in vodji misij držav članic. Ti mu pri izvajanju nalog pomagajo po svojih najboljših močeh. PPEU je prav tako v stiku z drugimi mednarodnimi in regionalnimi akterji na terenu.
   Člen 13
   Pregled
   Izvajanje tega sklepa in njegova skladnost z drugimi prispevki Unije za zadevno regijo se redno preverja. Ob izteku mandata PPEU predloži VP, Svetu in Komisiji poročilo o izvedbi nalog.
   Člen 14
   Začetek veljavnosti
   Ta sklep začne veljati na dan sprejetja.
   Uporablja se od 1. marca 2010.
   Člen 15
   Objava
   Ta sklep se objavi v Uradnem listu Evropske unije.

      V Bruslju, 22. februarja 2010

            Za Svet

            Predsednica

         C. ASHTON

      (1)  UL L 275, 6.10.2006, str. 65.

      (2)  UL L 46, 17.2.2009, str. 43.

      (3)  UL L 101, 11.4.2001, str. 1.


title: Sklep (ES) št. 786/2004 Evropskega parlamenta in Sveta z dne 21. aprila 2004 o spremembah sklepov št. 1720/1999/ES, št. 253/2000/ES, št. 508/2000/ES, št 1031/2000/ES, št. 1445/2000/ES, št. 163/2001/ES, št. 1411/2001/ES, št. 50/2002/ES, št. 466/2002/ES, št. 1145/2002/ES, št. 1513/2002/ES, št. 1786/2002/ES, št. 291/2003/ES in št. 20/2004/ES zaradi prilagajanja referenčnih zneskov, ki naj bi upoštevali širitev Evropske unije

text:
Pomembno pravno obvestilo

|

32004D0786

Uradni list L 138 , 30/04/2004 str. 0007 - 0011

		Sklep (ES) št. 786/2004 Evropskega parlamenta in Svetaz dne 21. aprila 2004o spremembah sklepov št. 1720/1999/ES, št. 253/2000/ES, št. 508/2000/ES, št 1031/2000/ES, št. 1445/2000/ES, št. 163/2001/ES, št. 1411/2001/ES, št. 50/2002/ES, št. 466/2002/ES, št. 1145/2002/ES, št. 1513/2002/ES, št. 1786/2002/ES, št. 291/2003/ES in št. 20/2004/ES zaradi prilagajanja referenčnih zneskov, ki naj bi upoštevali širitev Evropske unijeEVROPSKI PARLAMENT IN SVET EVROPSKE UNIJE STA –ob upoštevanju Pogodbe o ustanovitvi Evropske skupnosti, zlasti člena 129, člena 137(2), člena 149, člena 150, člena 151(5), člena 152, člena 153, člena 156, člena 166(1), člena 175(1) in člena 285 Pogodbe,ob upoštevanju predloga Komisije,ob upoštevanju mnenja Ekonomsko-socialnega odbora,po posvetovanju z Odborom regij,v skladu s postopkom, opredeljenim v členu 251 Pogodbe [1],ob upoštevanju naslednjega:Zaradi upoštevanja širitve Evropske unije naj bi se referenčni zneski oziroma najvišji skupni znesek prilagodili v naslednjih sklepih Evropskega parlamenta in Sveta:- št. 1720/1999/ES z dne 12. julija 1999 o sprejemu niza dejavnosti in ukrepov za zagotavljanje medobratovalnosti in dostopa do čezevropskih omrežij za elektronsko izmenjavo podatkov med upravami (IDA) [2],- št. 253/2000/ES z dne 24. januarja 2000 o uvedbi druge faze akcijskega programa Skupnosti na področju izobraževanja "Sokrates" [3],- št. 508/2000/ES z dne 14. februarja 2000 o uvedbi programa "Kultura 2000" [4],- št. 1031/2000/ES z dne 13. aprila 2000 o uvedbi akcijskega programa "Mladi" [5],- št. 1445/2000/ES z dne 22. maja 2000 o uporabi tehnik prostorskih anketnih raziskovanj in daljinskega zaznavanja za kmetijske statistike za obdobje 1999–2003 [6],- št. 163/2001/ES z dne 19. januarja 2001 o izvajanju programa usposabljanja za strokovnjake v industriji evropskih avdiovizualnih programov (usposabljanje MEDIA) (od 2001 do 2005) [7],- št. 1411/2001/ES z dne 27. junija 2001 o okviru Skupnosti za sodelovanje na področju trajnostnega razvoja urbanih območij [8],- št. 50/2002/ES z dne 7. decembra 2001 o uvedbi akcijskega programa Skupnosti za spodbujanje sodelovanja med državami članicami za boj proti socialni izključenosti [9],- št. 466/2002/ES z dne 1. marca 2002 o določitvi akcijskega programa Skupnosti za spodbujanje nevladnih organizacij, ki delujejo predvsem na področju varstva okolja [10],- št. 1145/2002/ES z dne 10. junija 2002 o spodbujevalnih ukrepih Skupnosti na področju zaposlovanja [11],- št. 1513/2002/ES z dne 27. junija 2002 glede šestega okvirnega programa Evropske skupnosti na področju raziskav, tehnološkega razvoja in predstavitvenih dejavnosti, ki prispeva k oblikovanju evropskega raziskovalnega prostora in k inovacijam (2002–2006) [12]; prilagojeni znesek se mora uporabljati pri izvajanju vseh dejavnosti, določenih z okvirnim programom, v skladu s členom 166(3) Pogodbe,- št. 1786/2002/ES z dne 23. septembra 2002 o sprejetju programa ukrepov Skupnosti na področju javnega zdravja (2003–2008)) [13],- št. 291/2003/ES z dne 6. februarja 2003 o uvedbi evropskega leta izobraževanja s športom 2004 [14],- št. 20/2004/ES z dne 8. decembra 2003 o uvedbi splošnega okvira za financiranje ukrepov Skupnosti v podporo potrošniški politiki v letih 2004 do 2007 [15] –SKLENILA:Člen 1Člen 15 Sklepa št. 1720/1999/ES se nadomesti z:"Člen 15Financiranje1. Finančni okvir za dejavnost Skupnosti v skladu s tem sklepom v obdobju od 2002 do 2004 znaša 34,9 milijona EUR.2. Letno dodeljena sredstva odobri proračunski organ v okviru finančnega načrta."Člen 2Člen 10(1) Sklepa št. 253/2000/ES se nadomesti z:"1. Finančni okvir za izvajanje tega programa v obdobju iz člena 1 je 2060 milijonov EUR."Člen 3Člen 3 Sklepa št. 508/2000/ES se spremeni:1. Postavka "Proračun" se nadomesti s postavko "Financiranje".2. Prvi odstavek se nadomesti z naslednjim:"Finančni okvir za izvajanje programa "Kultura 2000" v obdobju iz člena 1 je 170,7 milijona EUR."Člen 4Člen 9(1) Sklepa št. 1031/2000/ES se nadomesti z:"1. Finančni okvir za izvajanje tega programa v obdobju iz člena 1 je 605 milijonov EUR."Člen 5Prvi odstavek člena 3 Sklepa št. 1445/2000/ES se nadomesti z:"Finančni okvir za izvajanje tega programa v obdobju 2004–2007 je 14,75 milijona EUR. Znesek 11 milijonov EUR se nameni za obdobje do 31. decembra 2006. Za obdobje, ki se začne s 1. januarjem 2007, predlagani znesek šteje za potrjenega, če je v zadevni fazi skladen s finančnim načrtom, veljavnim v obdobju, ki se začne s 1. januarjem 2007."Člen 6Člen 4(5) Sklepa št. 163/2001/ES se nadomesti z:"5. Finančni okvir za izvajanje tega programa v obdobju iz člena 1 je 52 milijonov EUR."Člen 7Prvi pododstavek člena 6(1) Sklepa št. 1411/2001/ES se nadomesti z:"1. Ta okvir za sodelovanje se začne 1. januarja 2001 in konča 31. decembra 2004. Finančni okvir za izvajanje tega okvira za sodelovanje v obdobju 2001–2004 je 14,8 milijona EUR."Člen 8Člen 6(1) Sklepa št. 50/2002/ES se nadomesti z:"1. Finančni okvir za izvajanje tega programa v obdobju iz člena 1 je 85,04 milijona EUR, vključno s tehničnimi odhodki in odhodki za poslovanje."Člen 9Člen 7(2) Sklepa št. 466/2002/ES se nadomesti z:"2. Finančni okvir za izvajanje te uredbe za obdobje 2002 do 2006 je 34,3 milijona EUR."Člen 10Člen 12(1) Sklepa št. 1145/2002/ES se nadomesti z:"1. Finančni okvir za izvajanje dejavnosti Skupnosti iz tega sklepa v obdobju od 1. januarja 2002 do 31. decembra 2006 je 62,3 milijona EUR."Člen 11Sklep št. 1513/2002/ES se spremeni:1. Člen 2(1) se nadomesti z:"1. Najvišji skupni znesek za finančno sodelovanje Skupnosti v celotnem šestem okvirnem programu je 17883 milijonov EUR. Delež, dodeljen vsaki od teh dejavnosti, je določen v Prilogi II."2. Priloga II se nadomesti z besedilom iz Priloge k temu sklepu.Člen 12Prvi pododstavek člena 7(1) Sklepa št. 1786/2002/ES se nadomesti z:"1. Finančni okvir za izvajanje tega programa v obdobju iz člena 1 je 353,77 milijona EUR. Znesek 227,51 milijona EUR se nameni za obdobje do 31. decembra 2006.Za obdobje, ki se začne 1. januarja 2007, predlagani znesek šteje za potrjenega, če je v zadevni fazi skladen s finančnim načrtom, veljavnim v obdobju, ki se začne s 1. januarjem 2007."Člen 13Člen 10 Sklepa št. 291/2003/ES se spremeni:1. Postavka "Proračun" se nadomesti s postavko "Financiranje".2. Odstavek 1 se nadomesti z:"1. Finančni okvir za izvajanje tega sklepa je 12,1 milijona EUR."Člen 14Člen 5(1) in (2) Sklepa št. 20/2004/ES se nadomesti z:"1. Finančni okvir za izvajanje tega sklepa v obdobju od 1. januarja 2004 do 31. decembra 2007 je 81,8 milijona EUR, od česar se 60,6 milijona EUR nameni za obdobje do 31. decembra 2006.2. Za obdobje, ki se začne 1. januarja 2007, predlagani znesek šteje za potrjenega, če je v zadevni fazi skladen s finančnim načrtom, veljavnim v obdobju, ki se začne s 1. januarjem 2007."Člen 15Ta sklep začne veljati z dnem objave v Uradnem listu Evropske unije.V Strasbourgu, 21. aprila 2004Za Evropski parlamentPredsednikP. CoxZa SvetPredsednikD. Roche[1] Mnenje Evropskega parlamenta z dne 9. marca 2004 (še ni objavljeno v Uradnem listu) in Sklepa Sveta z dne 5. aprila 2004.[2] UL L 203, 3.8.1999, str. 9. Sklep, spremenjen s Sklepom (ES) št. 2045/2002 (UL L 316, 20.11.2002, str. 1).[3] UL L 28, 3.2.2000, str. 1. Sklep, spremenjen s Sklepom (ES) št. 451/2003 (UL L 69, 13.3.2003, str. 6).[4] UL L 63, 10.3.2000, str. 1. Sklep, spremenjen s Sklepom (ES) št. 626/2004 (UL L 99, 3.4.2004, str. 3).[5] UL L 117, 18.5.2000, str. 1.[6] UL L 163, 4.7.2000, str. 1. Sklep, spremenjen s Sklepom (ES) št. 2066/2003/ES (UL L 309, 26.11.2003, str. 9).[7] UL L 26, 27.1.2001, str. 1.[8] UL L 191, 13.7.2001, str. 1.[9] UL L 10, 12.1.2002, str. 1. Sklep, spremenjen z Aktom o pristopu 2003.[10] UL L 75, 16.3.2002, str. 1.[11] UL L 170, 29.6.2002, str. 1.[12] UL L 232, 29.8.2002, str. 1.[13] UL L 271, 9.10.2002, str. 1.[14] UL L 43, 18.2.2003, str. 1.[15] UL L 5, 9.1.2004, str. 1.--------------------------------------------------PRILOGA"PRILOGA IINAJVIŠJI SKUPNI ZNESEK, USTREZNI DELEŽI IN OKVIRNA RAZČLENITEVNajvišji skupni znesek financiranja in ustrezni okvirni deleži različnih dejavnosti, kakršne so navedene v členu 164 k Pogodbi, so naslednji:(v milijonih EUR) |Prva dejavnost | 15174 |Druga dejavnost | 658 |Tretja dejavnost | 319 |Četrta dejavnost | 1732 |Najvišji skupni znesek | 17883 |(v milijonih EUR) |1. Usmerjanje in povezovanje raziskav Skupnosti | | | 14682 |Tematske prednosti | | 12438 | |Biološke vede, genomika in biotehnologija za zdravje | 2514 | | |– višja genomika in njena uporaba za zdravje | 1209 | | |– boj proti poglavitnim boleznim | 1305 | | |Tehnologije informacijske družbe | 3984 | | |Nanotehnologije in nanoznanosti, multifunkcionalni materiali na osnovi novega znanja ter novi proizvodni procesi in naprave | 1429 | | |Zrakoplovstvo in vesolje | 1182 | | |Kakovost in varnost živil ter prehrane | 753 | | |Trajnostni razvoj, globalne spremembe in ekosistemi | 2329 | | |– trajnostni energetski sistemi | 890 | | |– trajnostni transport po kopnem in po vodi | 670 | | |– globalne spremembe in ekosistemi | 769 | | |Državljani in upravljanje v družbi znanja | 247 | | |Posebne dejavnosti, ki vključujejo širše področje raziskav | | 1409 | |Podpora politikam in napovedovanje znanstvenih in tehnoloških potreb | 590 | | |Horizontalne raziskovalne dejavnosti, ki vključujejo mala in srednje velika podjetja | 473 | | |Posebni ukrepi v podporo mednarodnemu sodelovanju | 346 | | |Nejedrske dejavnosti Skupnega raziskovalnega središča | | 835 | |2. Oblikovanje evropskega raziskovalnega prostora | | | 2854 |Raziskave in inovacije | 319 | | |Človeški viri | 1732 | | |Raziskovalna infrastruktura | 715 | | |Znanost in družba | 88 | | |3. Krepitev temeljev evropskega raziskovalnega prostora | | | 347 |Podpora usklajevanju dejavnosti | 292 | | |Podpora skladnemu razvoju politik | 55 | | |Skupaj | 17883 |"--------------------------------------------------


title: 2008/184/ES: Sklep Sveta z dne 29. februarja 2008 o imenovanju novega člana Komisije Evropskih skupnosti

text:
               4.3.2008

               SL

               Uradni list Evropske unije

               L 59/18

      SKLEP SVETA

   z dne 29. februarja 2008
   o imenovanju novega člana Komisije Evropskih skupnosti
   (2008/184/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti drugega odstavka člena 215 Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti drugega odstavka člena 128 Pogodbe,
   ob upoštevanju naslednjega:
   S pismomV pismu z dne 28. februarja 2008, ki mu je sledilo pismo z dne 29. februarja 2008, je gospodbilo sporočeno, da Markos KYPRIANOU z učinkom od polnoči 2. marca 2008 odstopilodstopa s položaja člana Komisije. Za preostanek 2. marca 2008 ob polnoči. Do izteka njegovega mandata bi bilo treba imenovati novega člana Komisijeje potrebna nadomestitev –
   SKLENIL:
   Člen 1
   Gospa Androula VASSILIOU se imenujeje imenovana za članico Komisije za obdobje od 3. marca 2008 do 31. oktobra 2009.
   Člen 2
   Ta sklep začne učinkovati 3. marca 2008.
   Člen 3
   Ta sklep se objavije objavljen v Uradnem listu Evropske unije.

      V Bruslju, 29. februarja 2008

            Za Svet

            Predsednik

         M. COTMAN